สวัสดีครับผม ผมขอเล่าเหตุการณ์ก่อนนะครับ คือผมกำลัจะต้มบะหมี่ซึ่งเป็นบะหมี่ที่ใส่อยู่ในถุงพลาสติกที่ขายกับตามร้านทั่วไปแล้วผมไปแช้ตู้แล้วก็เอาออกมาต้มในหม้อ ทีงี้ผมไม่ทันระวังพลาสติกมันมาโดนใกล้หม้อจึงละลายไปบางส่วน(จะละลายตรงส่วนปลาย ๆ ) แล้วทีงี้พอผมต้มใส่เทใส่ชามผมก็พึ่งมาเห็นพลาสติกอยู่ในก้นหม้อซึ่งมันละลายแล้วจากความร้อนแต่ตอนแรกผมไม่ทราบนึกว่ามันเมือกอะไรขาวๆจากการต้มบะหมี่รึเปล่า(ตอนนั้นเห็นครั้งแรกไม่รู้จริงๆว่ามันคืพลฯ)เลยลองมาอมดูผลคือมันคือพลาสติก บะหมี่ที่ต้มผมเลยไม่ได้กินส่วนผมที่ผมพลาสติกหลอมละลายติดอยู่ข้างๆกับข้างในก้นยังไม่ได้เอาออก. อยากถามว่าผมจะเป็นอะไรไหมครับกลัวจะเป็นมะเร็งเพราะเหตุการณ์ที่เล่าไปข้างต้น😅
สวัสดีค่ะ การที่พลาสติกขนาดชิ้นเล็กๆ หล่นมาอยู่ในหม้อต้มบะหมี่ แล้วละลาย สารเคมีบางส่วนก็จะละลายมาอยู่ในอาหารได้ แต่ก็เพียงปริมาณเล็กน้อยเท่านั้น และหากไม่ได้ทานบะหมี่เข้าไป ก็ย่อมไม่ได้มีผลอะไร ส่วนของชิ้นพลาสติกที่ได้ลองอม หากไม่ได้กลืนเข้าไป ก็ไม่น่าได้รับสารเคมีอะไร หรือหากมีสารเคมีละลายออกมาในปาก ก็มีปริมาณเพียงแค่เล็กน้อยมากเท่านั้น ซึ่งไม่ได้มีผลที่อันตรายต่อร่างกายในระยะเฉียบพลัน และในที่สุดร่างกายก็จะขับออกมาได้เองโดยตับและไตค่ะ ไม่ได้มีผลอันตรายต่อร่างกายในระยะยาว ไม่ได้ทำให้เกิดโรคมะเร็งอะไรค่ะ ทั้งนี้ การที่จะเป็นมะเร็งบางชนิดที่เกิดจากสารเคมี ร่างกายต้องได้รับปริมาณมาก หรือได้รับแบบสะสมต่อเนื่องนานๆ ค่ะสำหรับหม้อที่ต้ม ก็เพียงแค่ขัดล้างให้สะอาด ชิ้นส่วนพลาสติกก็จะหลุดออกมาได้เองค่ะ